Campionat del món d'escacs de 2012
El Campionat del món d'escacs de 2012 fou un matx d'escacs disputat entre el Campió del món regnant, Viswanathan Anand de l'Índia i Borís Guélfand d'Israel, guanyador del Torneig de Candidats. El matx va començar el 10 de maig de 2012 i acabà el 30 de maig, amb la victòria final d'Anand. Es disputà a l'edifici d'enginyeria de la Galeria Estatal Tretiakov de Moscou, per determinar el Campió del món, i fou organitzat per la FIDE, amb una bossa de premis de 2,55 milions de dòlars.